CELEX: 32004D0615
Language: hu
Date: 2004-07-23 00:00:00
Title: 2004/615/EK: A Bizottság határozata (2004. július 23.) a tagállamokban a 2004-es év folyamán a baromfi és vadon élő madarak madárinfluenzájára vonatkozó felmérések végrehajtásáról szóló 2004/111/EK bizottsági határozat módosításáról (az értesítés a B(2004) 2459. számú dokumentummal történt)(EGT vonatkozású szöveg)

27.8.2004   
            
            
               HU
            
            
               Az Európai Unió Hivatalos Lapja
            
            
               L 278/59
            
         
      A BIZOTTSÁG HATÁROZATA
   
   (2004. július 23.)
   a tagállamokban a 2004-es év folyamán a baromfi és vadon élő madarak madárinfluenzájára vonatkozó felmérések végrehajtásáról szóló 2004/111/EK bizottsági határozat módosításáról
   (az értesítés a B(2004) 2459. számú dokumentummal történt)
   (EGT vonatkozású szöveg)
   (2004/615/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen a 20. cikkére,
   mivel:
   
               (1)
            
            
               A 2004. év során végrehajtandó, a tagállamokban a 2004-es év folyamán a baromfi és vadon élő madarak madárinfluenzájára vonatkozó felmérések végrehajtásáról szóló 2004/111/EK bizottsági határozat (2) előírja azt, hogy a tagállamoknak 2004. március 15-ig be kell nyújtaniuk az említett felmérés végrehajtására vonatkozó terveiket.
            
         
               (2)
            
            
               A 2004/111/EK határozat azt is előírja a Közösség számára, hogy 50 % mértékben biztosítson pénzügyi hozzájárulást a tagállamokban a mintavétel és a minták vizsgálata során felmerülő költségekhez, maximum 600 000 euró összegig.
            
         
               (3)
            
            
               Egyes tagállamok, különösen az új tagállamok nem tudták betartani a 2004. március 15-i határidőt. A tapasztalatok azt mutatják, hogy az ilyen felmérések első alkalommal történő végrehajtása logisztikai akadályokat vethet fel a baromfi ágazat változatossága miatt és azon struktúrák miatt, amelyeket létre kell hozni a vadmadár-felmérések céljára.
            
         
               (4)
            
            
               A tagállamok által az enyhén fertőző madárinfluenza baromfi és vadmadár populációikban történő korai észlelése iránt tanúsított fokozott érdeklődés miatt a tagállamok által a 2004/111/EK bizottsági határozat szerint kért összegek meghaladják a 600 000 eurót.
            
         
               (5)
            
            
               Tekintettel a világszerte növekvő veszélyt okozó madárinfluenzára vonatkozó több ismeret összegyűjtése iránti igényre helyénvaló megnövelni a tagállamok felügyeleti aktivitását a közösségi hozzájárulás 600 000 euróról összesen 1 000 000 euróra való növelésével, továbbá a határidő 2004. március 15-ről2004. június 15-ig történő meghosszabbításával.
            
         
               (6)
            
            
               A madárinfluenza felmérési programok tervezésére vonatkozó irányelvek felülvizsgálatra kerültek és helyénvaló utasítani a tagállamokat arra, hogy a megadott irányelveket követő programokat nyújtsanak be.
            
         
               (7)
            
            
               Az e határozatban előírt rendelkezések összhangban vannak az Élelmiszerlánc és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2004/111/EK határozat az alábbiak szerint módosul:
   
               1.
            
            
               Az 1. cikk helyébe a következő lép:
               „A tagállamok 2004. június 15-ig a Mellékletben meghatározott előírások és irányelvek szerint jóváhagyásra benyújtják a Bizottságnak a baromfi és a vadon élő madarak madárinfluenzájának előfordulásáról szóló felmérések végrehajtására vonatkozó terveiket.”
            
         
               2.
            
            
               A 2. cikkben a „600 000 euró” szám helyébe „1 000 000 euró” lép.
            
         
               3.
            
            
               Mellékletként kiegészül e határozat mellékletében szereplő szöveggel.
            
         2. cikk
   E határozat címzettjei a tagállamok.
   
      Kelt Brüsszelben, 2004. július 23-án.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 224., 1990.8.18., 19. o. A legutóbb a 2003/99/EK rendelettel (HL L 325., 2003.12.12., 31. o.) módosított határozat.
   
      (2)  HL L 32., 2004.2.5., 20. o.
   
      MELLÉKLET
      
         
            „MELLÉKLET
            A tagállamok által 2004. során a baromfi- és vadmadár-állományon végrehajtandó madárinfluenza felmérésére szolgáló programok
            CÉLOK:
            
                        1.
                     
                     
                        A H5 és H7 madárinfluenza-vírus altípusok fertőzési elterjedtségének kimutatása a különböző baromfifajokban, megismételve a 2002/2003-as vizsgálatot módosított, célirányosabb módon.
                     
                  
                        2.
                     
                     
                        További hozzájárulás egy költség-haszon tanulmányhoz a H5 és H7 altípusoknak a madárinfluenza meghatározásának megváltozásával szembenéző baromfikból történő kiirtásával kapcsolatban.
                     
                  
                        3.
                     
                     
                        A vadmadarak madárinfluenza fertőzöttségének önkéntes alapon történő felmérésének folytatása, különösen azon tagállamok által, amelyek már jó együttműködést alakítottak ki az ornitológiai szervezetekkel és más testületekkel. E felmérés eredménye további értékes információt szolgáltat egy korai törzsészlelő-rendszer számára, a vadmadarakról a baromfikra esetleg átterjedő törzsek esetében.
                     
                  
                        4.
                     
                     
                        A vadvilág által az állatok egészségére gyakorolt madárinfluenza-veszélyre vonatkozó ismeretekhez való hozzájárulás.
                     
                  
                        5.
                     
                     
                        A humán és állatorvosi hálózatok kapcsolatának és integrációjának elősegítése az influenzafelügyelet területén.
                     
                  A.   ÁLTALÁNOS KÖVETELMÉNYEK ÉS IRÁNYELVEK A BAROMFIAK FELMÉRÉSÉRE VONATKOZÓAN
            
                        —
                     
                     
                        A mintavételt a téli időszakban kell végrehajtani, mivel sok országban a baromfik nagyobb mértékű vágása (különösen a pulykáké és libáké) a karácsonyi időszakban történik.
                     
                  
                        —
                     
                     
                        A végső felmérési eredmények benyújtásának határideje 2005. március 15.
                     
                  
                        —
                     
                     
                        A minták vizsgálatát a tagállamok madárinfluenzát vizsgáló Nemzeti Laboratóriumaiban (NL) vagy egyéb, az illetékes hatóságok által engedélyezett és az NL ellenőrzése alatt álló laboratóriumokban kell végrehajtani.
                     
                  
                        —
                     
                     
                        Az összes (mind szerológiai, mind virológiai) eredményt egyeztetés céljából meg kell küldeni a Közösségi Referencia Laboratóriumnak (CRL). Megfelelő információáramlást kell biztosítani. A CRL technikai támogatást nyújt és megnövelt diagnosztikai reagenskészletet tart fenn.
                     
                  
                        —
                     
                     
                        Az összes madárinfluenzavírus-izolátumot el kell küldeni a CRL-nek. A H5/H7 altípusú vírusokat a 92/40/EGK tanácsi irányelv szerinti standard jellemzési vizsgálatoknak kell alávetni (nukleotid szekvenálás/IVPI).
                     
                  
                        —
                     
                     
                        Az összes pozitív eredményt visszamenőlegesen meg kell vizsgálni a gazdaságban és e vizsgálat következtetéseit jelenteni kell a Bizottságnak és a CRL-nek.
                     
                  
                        —
                     
                     
                        A CRL a számára küldött anyag mellé csatolandó különleges protokollokat és a felmérési adatok összegyűjtésére szolgáló jelentési táblázatokat biztosítja. E táblázatokban az alkalmazott laboratóriumi vizsgálati módszereket kell feltüntetni.
                     
                  
                        —
                     
                     
                        Az összes baromfifajból a szerológiai vizsgálatra szolgáló vérmintákat kell venni gazdaságonként legalább 5-10 madártól (a kacsák és ludak kivételével) a különböző ólakból, ha egynél több ól van a gazdaságban.
                     
                  
                        —
                     
                     
                        A mintavételt az egész tagállamban úgy kell rétegezni, hogy a mintákat az egész tagállamra vonatkozóan reprezentatívnak lehessen tartani, figyelembe véve:
                        
                                    a)
                                 
                                 
                                    a gazdaságok számát, ahol mintákat kell venni. Ezt a számot úgy kell meghatározni, hogy ez biztosítsa legalább egy fertőzött gazdaság azonosítását, ha a fertőzött gazdaságok gyakorisága legalább 5 %, 95 %-os konfidencia-intervallummal (lásd az 1. táblázatot); és
                                 
                              
                                    b)
                                 
                                 
                                    az egyes gazdaságokban mintavétel alá eső madarak számát úgy kell meghatározni, hogy az 95 %-os valószínűséggel biztosítsa legalább egy pozitív madár azonosítását, ha a szero-pozitív madarak gyakorisága ≥ 30 %.
                                 
                              
                  
                        —
                     
                     
                        A mintavételi tervnek figyelembe kell vennie a következőket is:
                        
                                    a)
                                 
                                 
                                    A termelési típusokat és azok különleges veszélyeit, úgymint a külterjes, szabad tartást, a vegyes korosztályú tartást, a felszíni vizek használatát, a viszonylag hosszú élettartamot, egy vagy több faj jelenlétét a gazdaságban stb.
                                 
                              
                                    b)
                                 
                                 
                                    A mintavétel alá eső pulykatartó gazdaságok számát, amit úgy kell meghatározni, hogy ez biztosítsa legalább egy fertőzött gazdaság azonosítását, ha a fertőzött gazdaságok gyakorisága legalább 5 %, 99 %-os konfidencia-intervallummal.
                                 
                              
                                    c)
                                 
                                 
                                    Ha a tagállamban vannak futómadarat és fürjet termelő gazdaságok, akkor azokat be kell vonni a programba.
                                 
                              
                                    d)
                                 
                                 
                                    Az időszakot; amennyiben megfelelő, a mintavételt olyan meghatározott időszakokban kell végrehajtani, amelyek során a gazdaságban az egyéb baromfi vírusgazdák betegség behurcolásának fokozott veszélyét jelentik.
                                 
                              
                                    e)
                                 
                                 
                                    Azon tagállamok, amelyeknek Newcastle-betegség-mintavételt kell végrehajtaniuk a célból, hogy fenntartsák a Newcastle-betegség ellen oltást nem alkalmazó ország státuszát (94/327/EK határozat), felhasználhatják ezeket a szaporító állományból származó mintákat a H5/H7 antitestek felmérésére.
                                 
                              
                  1. TÁBLÁZAT
            Az egyes baromfi-kategóriákban kötelezően mintavétel alá eső gazdaságok száma (a pulykatartó gazdaságok kivételével)
            
                        A gazdaságok száma baromfi kategóriánként (a pulykatartó gazdaságok kivételével)
                     
                     
                        A kötelezően mintavétel alá eső gazdaságok száma
                     
                  
                        34-ig
                     
                     
                        az összes
                     
                  
                        35–50
                     
                     
                        35
                     
                  
                        51–80
                     
                     
                        42
                     
                  
                        81–250
                     
                     
                        53
                     
                  
                        > 250
                     
                     
                        60
                     
                  
               
            2. TÁBLÁZAT
            A kötelezően mintavétel alá eső pulykatartó gazdaságok
            
                        A pulykatartó gazdaságok száma
                     
                     
                        A kötelezően mintavétel alá eső gazdaságok száma
                     
                  
                        46-ig
                     
                     
                        az összes
                     
                  
                        47–60
                     
                     
                        47
                     
                  
                        60–100
                     
                     
                        59
                     
                  
                        101–350
                     
                     
                        80
                     
                  
                        > 350
                     
                     
                        90
                     
                  B.   A MADÁRINFLUENZA H5/H7 ALTÍPUS FERTŐZÉSEK KACSÁKBAN ÉS LUDAKBAN TÖRTÉNŐ KIMUTATÁSÁRA VONATKOZÓ KÜLÖNLEGES KÖVETELMÉNYEK
            
                        —
                     
                     
                        A szerológiai vizsgálat céljára szolgáló vérmintákat lehetőleg a szabadban tartott madarakból kell venni.
                     
                  
                        —
                     
                     
                        Minden egyes kiválasztott gazdaságban 40–50 vérmintát kell venni szerológiai vizsgálat céljából.
                     
                  C.   A MADÁRINFLUENZA FELMÉRÉSE VADMADARAKBAN
            C.1.   Felmérési terv és végrehajtás
            
                        —
                     
                     
                        A madár megőrzési/megfigyelési intézményekkel és madárgyűrűző állomásokkal kapcsolatot kell tartani. A mintavétel valószínűleg e csoportok/állomások személyzete által hajtható végre leghatékonyabban. Szintén együtt lehet működni a vadászokkal az elejtett állatokból történő mintavétel céljából.
                     
                  
                        —
                     
                     
                        A korábbi felmérések tapasztalatai azt mutatják, hogy a vírusizoláció-arány különösen alacsony volt, emiatt a mintavételt az ősszel és kora télen délre vonuló madarakra kell összpontosítani.
                     
                  C.2.   Mintavételi eljárások
            
                        —
                     
                     
                        Virológiai vizsgálatok céljára kloáka-keneteket kell venni. Az ősszel „elsőéves” madarakon kívül a nagyon fogékony és a baromfikkal fokozott kapcsolatban álló gazdafajok (mint például a Mallard kacsák) nyújthatják a legnagyobb esélyt a sikerre.
                     
                  
                        —
                     
                     
                        A különböző fajok közötti eloszlás ideális esetben a következő:
                        
                                    —
                                 
                                 
                                    70 % víziszárnyas
                                 
                              
                                    —
                                 
                                 
                                    20 % parti madár
                                 
                              
                                    —
                                 
                                 
                                    10 % egyéb vadmadár
                                 
                              
                  
                        —
                     
                     
                        Az ürüléket tartalmazó keneteket vagy óvatosan összegyűjtött friss ürüléket kell venni csapdába ejtett, elejtett és frissen elhullott vadmadaraktól.
                     
                  
                        —
                     
                     
                        Egyazon faj öt egyedéig terjedő pool mintavétel lehetséges.
                     
                  
                        —
                     
                     
                        Különleges gonddal kell eljárni a minták tárolása és szállítása során. Ha nem garantált a laboratóriumba történő 48 órán belüli gyors beszállítás (4 °C hőmérsékletű szállító közegben), akkor a mintákat szárazjégben – 70 °C-on kell tárolni majd szállítani.
                     
                  D.   LABORATÓRIUMI VIZSGÁLAT
            A laboratóriumi vizsgálatokat a 92/40/EGK tanácsi irányelv III. mellékletében meghatározott útmutató eljárások szerint kell végrehajtani (beleértve a kacsákból és ludakból származó szérumok HI-vel történő vizsgálatát). Ha azonban sem a 92/40/EGK tanácsi irányelvben, sem pedig az OIE Világ Kézikönyvben nem meghatározott laboratóriumi vizsgálatokat irányoznak elő, akkor a tagállamoknak a Bizottság számára jóváhagyásra benyújtott programjaikkal együtt meg kell adniuk a szükséges érvényesítési adatokat a CRL számára. A Nemzeti Laboratóriumok egy haemagglutáció-gátlási vizsgálattal megerősítik az összes pozitív szerológiai madárinfluenza észlelést, melyhez a Közösségi Referencia Laboratórium által biztosított kijelölt törzseket használják:
            
                        H5
                     
                     
                        
                                    a)
                                 
                                 
                                    Első vizsgálat Kacsa/Dánia/64650/03 (H5N7) használatával.
                                 
                              
                                    b)
                                 
                                 
                                    Az összes pozitív minta vizsgálata Strucc/Dánia/72420/96 (H5N2) használatával az N9 keresztreagáló antitest kizárására.
                                 
                              
                  
                        H7
                     
                     
                        
                                    a)
                                 
                                 
                                    Első vizsgálat Pulyka/Anglia/647/77 (H7N7) használatával.
                                 
                              
                                    b)
                                 
                                 
                                    Az összes pozitív minta vizsgálata Afrikai seregély/983/79 (H7N1) használatával az N7 keresztreagáló antitest kizárására.”